Дора Габе
Екскурзия

chitanka.info

Дайте ми чорапи,

дайте ми обуща!

Колко е добричка

мама, че ме пуща!

Палтото на рамо,

хляба във торбичка…

Боже, тази мама

колко е добричка!

Шаро, ти се връщай,

дириш си белята —

само хора ходят

горе в планината!

Боже, закъснявам,

тръгнали са всички…

Сбогом, татко, мамо,

колко сте добрички!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.